Як прадаваць найлепшым чынам айчынныя стужкі ва ўмовах сучаснага кінапракату? У вітрыне кніжнай крамы ў Санкт-Пеця бургу, дзе д в л ся пабываць, — заўважны плакат, з рэкламай кнігі Сяргея Смірнова “Брэсцкая крэпасць”. Кніга знакамітая, але выданне — новае: на вокладцы — вядомы расійскі акцёр Андрэй Мярзлікін у ваеннай форме ўзору 1941 года. Так, гэта адмысловы тыраж класічнага даследавання, прымеркаваны да выхаду аднайменнай стужкі Аляксан дра Котта. Доўгачаканая карціна сумеснай беларуска-расійскай вытворчасці, пра што ведаюць чытачы “Культуры”, будзе ўпершыню паказана 22 чэрвеня ў Брэсцкай крэпасці і Маскве, а ў шырокі пракат выйдзе на пачатку лістапада. Але кніга прадаецца, як даведаўся, з пачатку красавіка, і гэта не выпадкова: выданне стала адной з частак рэкламнай кампаніі стужкі.